**Μελλοντικοί χρόνοι: Στιγμιαίος και Εξακολουθητικός Μέλλοντας**

Ο χρόνος είναι στο μυαλό μας σαν μια ευθεία γραμμή:



Οι χρόνοι του ρήματος που δείχνουν ότι κάτι θα γίνει στο μέλλον είναι ο στιγμιαίος μέλλοντας και ο εξακολουθητικός μέλλοντας. Μπροστά από τα ρήματα που είναι σε χρόνο μέλλοντα υπάρχει η λέξη "**θα**". Εμείς εδώ θα μάθουμε το στιγμιαίο και ο εξακολουθητικό μέλλοντα της ενεργητικής φωνής.

**Στιγμιαίος Μέλλοντας**

Τα ρήματα που είναι στο στιγμιαίο μέλλοντα  μας δείχνουν **τι θα γίνει στο μέλλον για μια στιγμή**.

Π.χ.: Η Κατερίνα θα καλέσει όλους τους φίλους της στη γιορτή*.*

Κλίση:

εγώ θα παίξ-**ω**
εσύ θα παίξ-**εις**
αυτός θα παίξ-**ει**
εμείς θα παιξ-**ουμε**
εσείς θα παίξ-**ετε**
αυτοί θα παίξ-**ουν**

**Εξακολουθητικός Μέλλοντας**

Τα ρήματα που είναι στον εξακολουθητικό μέλλοντα μας δείχνουν**τι θα γίνεται στο μέλλον συνέχεια**.

Πχ: Ο Γιώργος θα διαβάζει όλη τη νύχτα.

Κλίση:

εγώ θα παίζ-**ω**
εσύ θα παίζ-**εις**
αυτός θα παίζ-**ει**
εμείς θα παιζ-**ουμε**
εσείς θα παίζ-**ετε**

αυτοί θα παίζ-**ουν**